Nu de puține ori polițiștii ne atrag atenția să anunțăm pe cineva apropiat când plecăm de acasă. Se pare că în cazul de față nu a fost așa, având în vedere că un român întors de Paște de la muncă din străinătate a avut parte de o mare surpriză. Și mai mare a fost supriza când a aflat că, de fapt, hoțul era chiar fratele său.
Este perioada în care majoritatea dintre noi avem aceste zile libere pe care ni le petrecem departe de casă, într-o minivacanță binemeritată. În această situație, spun polițiștii, este bine ca cineva apropiat să știe că veți fi ceva timp plecat, și să verifice din casa pentru a fi în siguranță când pleci în vacanță.
Nu puține au fost cazurile în care unii români și-au găsit casa spartă, chiar în perioada înc are erau plecați în vacanță.
O vină o au șie acești români, mai ales cei care postează pe rețelele de socializare faptul că nu sunt acasă, devenind o reală țintă pentru hoți.
Dar, ce te faci când hoțul este chiar fratele tău, iar tu pleci la muncă, nu la relaxare, și te întorci acasă să găsești casa prădată? În cazul româțnului nostru asta a fost greșeala majoră.
Ar putea părea imposibilă situația, dar ea s-a ntâmplat cu adevărat, conform relatărilor polițiștilor din cadrul Secției 6 Poliție Rurală Târgu Cărbunești.
Conform acestora, un bărbat avea să reclame la numărul de urgență 112 faptul că i s-ar fi furat mai multe obiecte din casă, în timp ce acesta se afla la muncă în străinătate.
Odată întors, cu ocazia Sărbătorilor de Paște, avea să constate că îi fuseseră furate din casă un frigider, 1 aragaz, o butelie pentru aragaz, obiecte de mobilier și scule electrice, iar ceea ce trebuia să fie o vacanță liniștită, s-a transformat într-un coșmar.
Polițiștii spun că au mers la fața locului pentru a investiga spargerea și luând amprente de la locul infracțiunii.
În urma cercetărilor, mai spun polițiștii de la IPJ Gorj, s-a constatat că existau urme de forțare a intrării în casa barbatului.
În urma analizelor de amprentă s-ar fi constatat și cine era făptașul, și anume fratele reclamantului, un bărbat de 43 de ani pe numele căruia IPJ Gorj avea să deschidă un dosar penal, fiind acuzat de infracțiunea de furt între rude:
„Din primele cercetări efectuate de polițiști la fața locului, s-a stabilit faptul că, în urmă cu o zi, când apelantul a revenit la domiciliu, din Germania, a observat că din locuință îi lipsesc mai multe bunuri, respectiv un frigider, 1 aragaz, o butelie pentru aragaz, mai multe obiecte de mobilier, precum și scule electrice.
La fața locului nu au fost identificate urme de forțare, apelantul declarând faptul că a fost anunțat telefonic, cu privire la faptul că bunurile ar fi fost luate de către fratele său, în vârstă de 43 de ani, din comuna Tufeni, județul Olt”, a transmis purtătorul de cuvânt al IPJ Gorj.
Plecând de la zicala românească „Frate, frate, dar brânza-i pe bani!”, și parafrazând-o, am putea trage concluzia că nici măcar fratele nu mai e de încredere, sau cel puțin asta reiese din acest caz aproape ireal.